কনস্ট্যান্স উ
কনস্ট্যান্স উ (ইংরেজি: Constance Wu; ২২ মার্চ ১৯৮২) হলেন একজন মার্কিন অভিনেত্রী। তিনি ক্রেজি রিচ এশিয়ান্স চলচ্চিত্রে প্রধান চরিত্রে অভিনয়ের জন্য খ্যাতি অর্জন করেন। এই চলচ্চিত্রে রেচেল চু চরিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক ধারাবাহিক ফ্রেশ অফ দ্য বোট (২০১৫-বর্তমান)-এ জেসিকা হুয়াং চরিত্রে অভিনয় করে দুটি টিসিএ পুরস্কার ও চারটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৭ সালে টাইম সাময়িকীর ১০০ প্রভাবশালী ব্যক্তির তালিকায় উ'র নাম অন্তর্ভুক্ত করা হয়।